CELEX: 32014R0017
Language: hu
Date: 2014-01-10 00:00:00
Title: A Bizottság 17/2014/EU végrehajtási rendelete ( 2014. január 10. ) a héacsalás elleni gyorsreagálási mechanizmus keretében megvalósuló különös intézkedésre vonatkozó értesítés egységes formanyomtatványának a meghatározásáról

2014.1.11.   
               
               
                  HU
               
               
                  Az Európai Unió Hivatalos Lapja
               
               
                  L 8/13
               
            
         A BIZOTTSÁG 17/2014/EU VÉGREHAJTÁSI RENDELETE
         (2014. január 10.)
         a héacsalás elleni gyorsreagálási mechanizmus keretében megvalósuló különös intézkedésre vonatkozó értesítés egységes formanyomtatványának a meghatározásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 199b. cikke (4) bekezdésére,
         mivel:
         
                     (1)
                  
                  
                     A 2013/42/EU tanácsi irányelvvel módosított 2006/112/EK irányelv (2) gyorsreagálási mechanizmust hoz létre a hozzáadottérték-adóval (héa) kapcsolatos csalás elleni küzdelem céljából.
                  
               
                     (2)
                  
                  
                     A gyorsreagálási mechanizmus lehetővé teszi a tagállamok számára, hogy értesítést küldjenek olyan különös intézkedés elfogadásáról, amely eltér a héa megfizetésére kötelezett adóalanyra vonatkozóan a 2006/112/EK irányelvben meghatározott általános szabálytól. Ezen intézkedés fordított adózás alkalmazására irányul a héa területén az adócsalás hirtelen és súlyos, potenciálisan számottevő és helyreállíthatatlan pénzügyi veszteségekhez vezető esetei elleni fellépés céljából.
                  
               
                     (3)
                  
                  
                     A gyorsreagálási mechanizmus keretében megvalósuló különös intézkedésekre vonatkozó értesítések feldolgozásának megkönnyítése érdekében egységes értesítési formanyomtatványt kell elfogadni, amely meghatározza és rendszerezi az értesítést küldő tagállamtól kért információkat.
                  
               
                     (4)
                  
                  
                     Az értesítési eljárás lerövidítése és egyszerűsítése érdekében ezeket a formanyomtatványokat elektronikusan kell benyújtani a Bizottságnak.
                  
               
                     (5)
                  
                  
                     Az e rendeletben előírt intézkedések összhangban vannak a Közigazgatási Együttműködési Állandó Bizottság véleményével,
                  
               ELFOGADTA EZT A RENDELETET:
         
            1. cikk
            
               (1)   A tagállamok az e rendelet mellékletében megállapított egységes formanyomtatvány felhasználásával értesítik a Bizottságot a 2006/112/EK irányelv 199b. cikkében meghatározott, a gyorsreagálási mechanizmus szerinti különös intézkedés elfogadásáról.
            
            
               (2)   Az (1) bekezdésben említett értesítést elektronikusan kell megküldeni a Bizottság által a Közigazgatási Együttműködési Állandó Bizottsággal közölt, külön erre a célra létrehozott e-mail címre.
            
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2014. január 10-én.
            
               
                  a Bizottság részéről
               
               
                  az elnök
               
               José Manuel BARROSO
            
         
         
            (1)  HL L 347., 2006.12.11., 1. o.
         
            (2)  A Tanács 2013. július 22-i 2013/42/EU irányelve a közös hozzáadottértékadó-rendszerről szóló 2006/112/EK irányelvnek a héacsalás elleni gyorsreagálási mechanizmus tekintetében történő módosításáról (HL L 201., 2013.7.26., 1. o.).
      
      
         
            MELLÉKLET
            
               
            Szövege kép
            
               Gyorsreagálási mechanizmus (1)
               ÉRTESÍTÉSI FORMANYOMTATVÁNY
               1. Értesítő tagállam
               A tagállam neve:
               2. Lefedendő ágazat(ok)
               Az érintett ágazat(ok):
               Az áruk vagy szolgáltatások megnevezése (2), amelyekre vonatkozóan a gyorsreagálási mechanizmus szerinti különös intézkedésről szóló értesítést tesznek:
               3. Az értesítés által érintett ágazat(ok)ban már feltárt héacsalás (amennyiben egynél több ágazatról van szó, az egyes érintett ágazatokra vonatkozóan külön-külön válaszokat kell adni)
               A csalás típusának és jellemzőinek ismertetése (beleértve a csalást állítólag elkövető személyek (becsült) számát is) (3):
               Az érintett ágazatban az első csalás észlelésének dátuma (vagy időszaka) (3):
               Az elmúlt három hónap során bekövetkezett héabevétel-kiesés tényleges vagy becsült összege (millió EUR-ban megadva) (3):
               Az elmúlt naptári év során bekövetkezett héabevétel-kiesés tényleges vagy becsült összege (millió EUR-ban megadva) (3):
               Az elmúlt naptári évet megelőző év során bekövetkezett héabevétel-kiesés tényleges vagy becsült összege (millió EUR-ban megadva) (3):
               A tagállam nettó éves héabevétele a rendelkezésre álló legfrissebb adat szerint:
               4. Az értesítés által érintett ágazatban feltárt csalás várható fejleményei (amennyiben egynél több ágazatról van szó, az egyes érintett ágazatokra vonatkozóan külön-külön válaszokat kell adni)
               A csalással kapcsolatos kockázat típusának és jellemzőinek ismertetése:
               A tagállam értékelése a csalás várható alakulásáról és az erre vonatkozó következtetéseit alátámasztó bizonyítékok:
               A potenciális éves bevételkiesés becsült összege (millió EUR-ban megadva):
               (1) Lásd a 2006/112/EK irányelv 199b. cikkét.
               (2) A megnevezésnél felhasználható a Kombinált Nómenklatúra szerinti árubesorolás.
               (3) Üresen hagyandó, amennyiben még nem történt héabevétel-kiesés. A várható fejleményeket a 4. mezőben kell feltüntetni.
            
            
               
            Szövege kép
            
               5. A sürgősség rövid ismertetése (pl. annak okai, hogy miért nem használhatók más eszközök – hagyományos csalásellenes intézkedések, a 2006/112/EK irányelv 395. cikke szerinti, az említett irányelv 199b. cikkében meghatározott értesítési kötelezettség alól mentesülő eltérés, jogalkotási kezdeményezés stb. – az ismertetett csalás vagy csalással kapcsolatos kockázat elleni fellépés céljára)
               6. A tervezett kísérő intézkedések rövid ismertetése (adott esetben)
               7. Egyéb megjegyzések és információk
               8. A gyorsreagálási mechanizmus szerinti különös intézkedésre vonatkozó értesítést az érintett tagállam nevében megtevő személy
               Az értesítést aláíró személy neve:
               Az értesítést aláíró személy hivatalos minősége:
               Aláírás:
               Dátum (1):
               (1) Az e rendelet 1. cikkének (2) bekezdésében meghatározott elektronikus értesítés megtételének dátuma.